MT
3.5.2023
Il-Ġurnal Uffiċjali tal-Unjoni Ewropea
C 156/49
Mappa taż-żona ġeografika demarkata (iż-żona skura):
Raġunijiet Ir-reġjun ta’ Walgau ġie miżjud minħabba li jmiss maż-żona demarkata kif deskritta sa issa u huwa soġġett għallistess kundizzjonijiet ġeoloġiċi, bijoloġiċi u kulturali li jissodisfaw il-kriterji tal-Ispeċifikazzjoni tal-Prodott.
Il-bqija tat-test tqassar għall-informazzjoni meħtieġa għaż-żona ġeografika.
L-iżball tipografiku “Laiblachtal” ġie kkoreġut.
L-isem korrett tar-reġjun huwa “Leiblachtal”.
Barra minn hekk, il-mappa tat-“Tirol/Vorarlberg” fl-Ispeċifikazzjoni tal-Prodott ġiet issostitwita b’mappa ġdida taż-żona ġeografika demarkata.
Il-mappa l-ġdida hija aktar ċara u tippreżenta ż-żona f’aktar dettall fuq il-bażi tal-kulur skur miżjud.
4.
Metodu tal-produzzjoni
It-test oriġinali tal-punt 5(e) (Metodu tal-produzzjoni) tal-Ispeċifikazzjoni tal-Prodott ġie fformulat b’mod aktar preċiż u nqasam fil-punti 4.5.1 (Materja prima – ħalib), 4.5.2 (Produzzjoni) u 4.5.3 (Għarfien espert – għarfien talproduzzjoni).
Il-metodu tal-ipproċessar ukoll ġie ddefinit b’mod aktar preċiż.
Barra minn hekk, il-metodu ta’ produzzjoni tradizzjonali ġie deskritt f’aktar dettall fil-punt 4.5.3 (Għarfien espert – għarfien dwar il-produzzjoni).
Il-punt 5e tal-Ispeċifikazzjoni tal-Prodott jgħid hekk: Il-“Vorarlberger Bergkäse” huwa prodott tradizzjonali tipiku.
Komponent essenzjali tal-proċess tal-produzzjoni huwa l-konformità ma’ kriterji stretti tal-produzzjoni tal-ħalib (linji gwida tal-kwalità għall-produtturi tal-ħalib).
B’mod partikolari: — huma biss l-azjendi b’ġestjoni purament estensiva tal-bwar – mingħajr il-produzzjoni tas-silaġġ jew it-tagħlif bih – li huma awtorizzati jipprovdu l-ħalib, jew ħalib minn tali farms biss jista’ jintuża għall-produzzjoni tal“Vorarlberger Bergkäse”. — Il-ħalib jitwassal fil-maħleb tal-ġobon mill-inqas darba kuljum u jiġi pproċessat direttament hemmhekk (l-ebda trasport ulterjuri minn maħleb għal ieħor).
Produzzjoni attwali: — Il-ħalib mhux ipproċessat ipprovdut (mhux imsaħħan, pasturizzat jew sterilizzat biċ-ċentrifugazzjoni) huwa parzjalment xkumat (b’kontenut ta’ xaħam ta’ madwar 3,3 %). — Jitbaqqat bit-tames tal-għoġol u l-kultura tax-xorrox u tal-aċidu lattiku tal-farm stess (li għalihom l-esperjenza tal-produttur tal-ġobon hija kruċjali għall-valutazzjoni u l-kultivazzjoni ta’ din il-kultura).
B’riżultat tal-użu talkulturi tax-xorrox, il-“Vorarlberger Bergkäse” huwa differenti ħafna minn prodotti simili oħrajn.